VIDEO Tîlvăr, mesaj de Paşti: Ne vom ruga în Seara Sfântă pentru pacea şi liniştea militarilor aflaţi în misiuni / 700 de militari se află în misiuni departe de ţară
Ministrul Apărării Naţionale, Angel Tîlvăr, a transmis, sâmbătă, militarilor şi veteranilor de război un mesaj cu ocazia Sfintelor Paşti, mulţumindu-le pentru sacrificiile făcute în numele României, transmite Agerpres.
„Vestea Învierii Mântuitorului va ajunge şi la cei aproape 700 de militari aflaţi în misiuni departe de ţară, în teatrele de operaţii sau în diferite structuri şi comandamente militare. Către ei merg, în primul rând, gândurile noastre de bine. Mulţumindu-le pentru sacrificiile pe care le fac în numele României, ne vom ruga în Seara Sfântă pentru pacea şi liniştea lor şi pentru a-i vedea pe toţi, sănătoşi, acasă, la încheierea cu bine a misiunilor”, a afirmat Tîlvăr, într-un mesaj video, transmis pe Facebook.
Ministrul s-a adresat cu recunoştinţă şi veteranilor de război.
„Un gând de recunoştinţă transmitem şi veteranilor de război. Fiecare dintre ei reprezintă un stindard al demnităţii, onoarei şi curajului. Ei au ştiut să pună Ţara înaintea tuturor, iar noi, generaţiile de astăzi, suntem datoare să le purtăm respect, să le transmitem recunoştinţa noastră şi să le ducem mai departe exemplul luminos”, a adăugat Angel Tîlvăr.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank